

РЕПУБЛИКА БЪЛГАРИЯ

Заместник-министър на образованието и науката

**З А П О В Е Д**

**№ РД 09 – 2494/18.09.2020 г.**

На основание чл. 13д, ал. 1 и ал. 2, т. 1 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс, и във връзка с осигуряването на обучението по учебен предмет и Заповед № РД 09-3708//23.08.2017 г. на министъра на образованието и науката

**У Т В Ъ Р Ж Д А В А М**

Учебна програма за обща професионална подготовка по учебен предмет **чужд език по професията –** теория, за всички специалности от професии от професионално направление **код 481 „Компютърни науки“.**

 Учебната програма влиза в сила от учебната 2020/2021 година.

***Приложение***

**МИНИСТЕРСТВО НА ОБРАЗОВАНИЕТО И НАУКАТА**

**У Ч Е Б Н А П Р О Г Р А М А**

за обща професионална подготовка

**ПО**

**ЧУЖД ЕЗИК ПО ПРОФЕСИЯТА**

**теория**

**XI и XII клас**

УТВЪРДЕНА СЪС ЗАПОВЕД **№ РД 09 – 2494/18.09.2020 г.**

**ПРОФЕСИОНАЛНО НАПРАВЛЕНИЕ: код 481 „Компютърни науки“**

**София, 2020 г.**

**І. ОБЩО ПРЕДСТАВЯНЕ НА УЧЕБНАТА ПРОГРАМА**

Учебната програма по учебен предмет **чужд език по професията** – теория е предназначена за обща професионална подготовка за всички специалности от професиите от професионално направление код 481 Компютърни науки, съгласно типовите учебни планове за професионално образование с интензивно изучаване на чужд език, с разширено изучаване на чужд език и без интензивно и без разширено изучаване на чужд език в паралелки с дневна форма на обучение.

Учебната програма обхваща съдържание, необходимо за качественото усвояване на професиите и е в съответствие с Държавните образователни стандарти (ДОС) за придобиване на квалификация по професиите от професионално направление код 481 Компютърни науки.

Структурата на учебната програма е подчинена на изискването да се усвоят знания, общи за професионалното направление, а впоследствие да се конкретизират, в зависимост от изучаваната специалност от професия.

В края на обучението по предмета владеенето на езика трябва да отговаря съответно на нива А2 или В2 от Общата европейската езикова рамка. Прилагането на програмата е съобразено с държавния образователен стандарт за учебно съдържание по чужди езици.

Усвояването на задължителните езикови компетентности в изучавания учебен предмет/модул Чужд език по професията - теория са съобразени с Държавните образователни стандарти за учебно съдържание по чужди езици и със спецификата на съответната професия.

Обучението по предмета се извършва във взаимовръзка с учебните предмети от общообразователна и професионална подготовка.

Необходимите за учебния процес дидактически материали се подбират с оглед спецификата на езика и изучаваната професия.

За учебни материали могат да бъдат използвани текстове от специализирана професионална литература, списания, източници от електронни сайтове и др.

Учебното съдържание е структурирано в раздели и теми. За всеки раздел е отразен броят часове и темите, като то трябва да се актуализира от учителите в началото на всяка учебна година, в случай че в професията са въведени нови технологии, стандарти, материали и др.

Учебното съдържание за XI клас е разпределено в 5 раздела. За XII клас разделите са 3, като в тях се конкретизира броят на учебните часове и включените теми. Всяка тема се разпределя от учителя в началото на учебната година.

Спецификата на обучението налага по възможност учебният процес да се провежда в оборудван кабинет за езикова подготовка.

**ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ**

Основна цел на учебната програма е обучението по учебния предмет/модул чужд език по професията - теория да формира комплексни езикови умения в изучаваната професионална област, за овладяването на което се цели:

-усвояване на специфична лексика, свързана с изучаваната професия;

- изпълняване на задачи по езикови проекти;

 -развиване на социокултурна компетентност и умения за междукултурно общуване.

**ІІІ. УЧЕБНО СЪДЪРЖАНИЕ**

**XI клас**

|  |  |  |
| --- | --- | --- |
| **№ по ред** | Наименование на разделите | **Препоръчителен брой на учебните часове** |
| 1. | Въведение в професионалната област | 12 |
| 2. | Предприемачество | 15 |
| 3. | Фирмена култура | 15 |
| 4. | Техническа документация  | 16 |
| 5. | Компютърни науки | 10 |
|  | **Резерв учебни часове** | **4** |
|  | **Общ минимален брой учебни часове** | **72** |

**XII клас**

|  |  |  |
| --- | --- | --- |
| **№ по ред** | Наименование на разделите | **Препоръчителен брой на учебните часове** |
| 6. | Компютърни системи и технологии | 15 |
| 7. | Компютърни науки и инженерство | 15 |
| 8. | Кандидатстване за работа по професията/ специалността – обяви, интервюта, попълване на документи | 25 |
|  | **Резерв учебни часове** | **3** |
|  | **Общ минимален брой учебни часове** | **58** |

1. **Раздели и теми:**

**Раздел 1. Въведение в професионална област**

* 1. Преговор на знанията по чужд език, получени в часовете за общообразователна подготовка с акцент върху терминология и лексика от професионалната област
	2. Основни понятия, фрази и лексика, свързани с програмирането
	3. Основни комуникативни компетенции свързани с професионалното общуване по създаване на програмни продукти

**Раздел 2. Предприемачество**

* 1. Речеви модели и специфични комуникативни ситуации на чужд език при работа с клиенти
	2. Специфични терминологии, фрази и лексика при представяне на програмни продукти
	3. Умение за презентиране на чужд език с професионална насоченост

**Раздел 3. Фирмена култура**

* 1. Утвърдени и разработени модели на комуникация на чужд език във фирмите
	2. Изисквания, формиране и работа в екип с цел водене на разговор на чужд език по съответни професионални теми

**Раздел 4. Техническа документация**

* 1. Основни термини и символи, необходими за разчитане на техническа документация на чужд език
	2. Умения и компетентност за писане на техническа документация по създаден програмен продукт

**Раздел 5. Компютърни науки**

* 1. Основни факти и понятия, свързани с компютърните науки
	2. Основни термини, теории и концепции, свързани с компютърните науки и езиците за програмиране

**Раздел 6. Компютърни системи и технологии**

* 1. Възникване и развитие
	2. Основни термини и понятия, свързани с използването и внедряването на компютърните системи и технологии
	3. Основни термини, свързани с устройството на вградените системи, функциите на операционните системи и класификациите на компютърните мрежи

**Раздел 7. Компютърни науки и инженерство**

* 1. Основни концепции, свързани с компютърните науки и инженерство
	2. Основни термини, свързани със софтуерното инженерство, управление на вградени системи, приложения с бази от данни, клиент-сървър приложения, приложения за мобилни устройства, интернет приложения и мрежови протоколи
	3. Нови тенденции в развитието на компютърните науки и инженерство

**Раздел 8. Кандидатстване за работа по професията/специалността – обяви, интервюта,**

**попълване на документи**

* 1. Подготовка на документи за кандидатстване за работа на чужд език – заявление, автобиография, мотивационно писмо
	2. Подготовка и участие в интервю

**IV. ОЧАКВАНИ РЕЗУЛТАТИ ОТ УЧЕНЕТО – ЗНАНИЯ, УМЕНИЯ И КОМПЕТЕНТНОСТИ**

В края на обучението учениците трябва да притежават следните знания, умения и компетентности:

**знания:**

* за основни термини и граматични конструкции на изучавания език, използвани в професията и специалността, свързани с правата и задълженията на участниците в трудовия процес;
* за специфични писмени форми, модели на общуване и лексикални конструкции, свързани с пряката работа.

**умения:**

* разбират основната идея, изложена в кратки и ясни съобщения при изпълнение на задачите на работното място;
* попълват писмено информация за извършваните дейности и получените резултати;
* разчитат, съставят и оформят писмени документи, свързани с извършваните дейности и получените резултати;
* анализират практически примери за успешно управление на дейността на фирмата;
* разбират при четене специфичната за дадената професия документация;
* ползват специализираната литература на чужд език - статии, каталози, брошури, информация за новости в професионалната област и др.
* правят с помощта на речник специализиран превод в съответната професионална област от чужд език на български и обратно и умеят да редактират;
* използват придобитите знания по професията за обмен на информация и кореспонденция на съответния изучаван език;
* справят се с предвидими и рутинни задачи на работното място, като осъществяват кратка комуникация на чужд език.

**компетентности:**

* умело и самостоятелн прилагат придобитите знания и умения;
* работят в екип от участници от различни националности;
* боравят самостоятелно и отговорно на чужд език с техническа и/или офертна документация за програмни продукти;
* притежават умения за вземане на решения;
* прилагат отговорно и умело знанията на чужд език при общуване с клиенти и колеги;
* проявяват гъвкавост и креативност.

**V. АВТОРСКИ КОЛЕКТИВ**

Програмата е разработена, обсъдена и оформена от експертна група към Национална програма „Обучение за ИТ кариера“ към МОН в състав:

1. доц. д-р Димитър Минчев, Бургаски свободен университет, Бургас
2. доц. д-р Ивайло Старибратов, ПУ „Паисий Хилендарски“, Пловдив
3. инж. Хриси Плачкова, МГ „Акад. Кирил Попов“, Пловдив
4. Петър Петров, ПГЕЕ „Константин Фотинов“, Бургас
5. Росен Вълчев, МГ „Акад. Кирил Попов“, Пловдив

**VI. ЛИТЕРАТУРА**

1. Бюхел, В., Матес, P., Матес, X., Шефер, M., Шефер, B., Английски език за техническите професии, С., Просвета, 2004.

2. Статии, каталози, брошури, стандарти, технологични карти за професионалната област.

3. Taylor, J., Zeter, J., Business English, Express Publishing, 2014.

4. <https://www.lingohut.com>